Griekwastad: Appèl teen borgtog begin | Nuus24
Kimberley – Die appèl teen die borgtoguitspraak van ‘n seun wat van die opspraakwekkende Griekwastad-moorde aangekla word, begin Maandag in die Kimberley-hooggeregshof, berig OFM.Die minderjarige moordbeskuldigde is op 3 September op borgtog van R5 000 in die Griekwastad-landdroshof vrygelaat, waarna die staat teen dié besluit geappèlleer het.Volgens die staat het landdros Spiwo Mazwi belangrike feite oorgesien toe hy borgtog toegestaan het. Die minderjarige word van die gru-moorde op Deon, Christel en Marthella Steenkamp beskuldig. Hulle is op Goeie Vrydag op hul plaas, Naauwhoek, doodgeskiet.Die tiener se verhoor sal vanaf 11 tot 29 Maart 2013 plaasvind.– Lees meer hier– Volg Nuus24 op Twitter